Սեպտեմբերի 19-ի լուսաբացին ընդամենը 600 հայ մարտիկները ռազմաճակատի շուրջ երկու մղոն ձգվող ամենադժվարին ու անմատչելի հատվածում անցան հարձակման` գրավելու երեք բարձր բլրաշղթա, որոնց ետեւում թշնամու 1600 զինվորները բազմաէշելոն պաշտպանություն էին կազմակերպել: Այդուհանդերձ, շուտով կռիվը տեղափոխվում է թշնամու խրամատներ: Հայ մարտիկները գրոհում էին Ռաֆաթը, իսկ հարեւան ալժիրական եւ հնդկական գումարտակները՝ Քաֆր-Քասիմի եւ Արարայի բարձունքները: Առավոտյան ժամը 11-ին Արարան գրավված էր: